Pandaigdigang katubigan

Ang taguring pandaigdigang katubigan ay tumutukoy sa mga sumusunod na anyong tubig na lumalampas sa pandaigdigang hangganan: karagatan, malalaking marine ecosystem, bahagya o ganap na napalilibutang mga rehiyonal na dagat at mga wawa, ilog, lawa, groundwater, at laitan. 

Ang mga karagatan, dagat, at katubigang nasa labas ng hurisdiksiyon ng isang bansa ay tinatawag ding kalautan o sa Latin ay mare liberum (ibig sabihin ay malayang karagatan). 

Nasa hurisdiksiyon ng bansang nakawatawat (kung mayroon man) ang mga sasakyang pandagat sa kalautan; ngunit, kung sangkot ang isang sasakyang pandagat sa ilang gawaing kriminal, gaya ng pamimirata, maaaring ipasailalim ito sa hurisdiksiyon ng alin mang bansa sa ilalim ng doktrinang universal jurisdiction. May kaibahan ang pandaigdigang katubigan sa katubigang panloob, katubigang teritoryal at eksklusibong sonang pang-ekonomiya.

Talasanggunian 

Dagat